โลเรนโซ โมนาโก

ลอเร็นโซ โมนาโค (ภาษาอังกฤษ: Lorenzo Monaco; ชื่อเมื่อแรกเกิด: Piero di Giovanni) (ราว ค.ศ. 1370 - ค.ศ. ค.ศ. 1425) เป็นจิตรกรสมัยกอธิคชาวอิตาลีของปลายคริสต์ศตวรรษที่ 14 มีความเชี่ยวชาญทางการเขียนภาพจิตรกรรมแบบกอธิคนานาชาติ ลอเร็นโซเข้านิกายคามัลโดเลเซ (Camaldolese) ที่วัดซานตามาเรีย เดกลิ อันเจลิที่ฟลอเรนซ์ในปีค.ศ. 1391แต่ก็ลาออกเสียก่อนที่จะรับศีลบวช แม้กระนั้นก็ยังเป็นที่รู้จักกันในชื่อ “Lawrence the Monk” งานของ ลอเร็นโซมีอิทธิพลจากการเขียนแบบกอธิคนานาชาติของปลายคริสต์ศตวรรษที่ 14 และแบบตระกูลการเขียนแบบเซียนนา (Sienese school)

งานชิ้นสำคัญก็ได้แก่:
“พระแม่มารีและพระบุตรกับนักบุญ”  (ค.ศ. 1395-ค.ศ. 1402)
งานแท่นบูชาเป็นภาพ “การสวมมงกุฏของพระแม่มารี”  (ราว ค.ศ. 1407-ค.ศ. 1409) เขียนให้สำนักสงฆ์คามัลโดเลเซ 
“เหตุการณ์ในชีวิตของนักบุญเบ็นเนดิค”  (Incidents in the Life of Saint Benedict) (ราว ค.ศ. 1407-ค.ศ. 1409) 
“การประสูติของพระเยซู” (ค.ศ. 1409) เป็นแผงที่เชื่อว่าเป็นส่วนหนึ่งของฐานบานพับภาพ
งานแท่นบูชาเป็นภาพ “การสวมมงกุฏของพระแม่มารี”   (ค.ศ. 1414) สำหรับวัดซานตามาเรีย เดกลิ อันเจลิ
“การชื่นชมของแมไจ” '' (ค.ศ. 1422)

จอร์โจ วาซารี รวมประวัติของลอเร็นโซ โมนาโคในหนังสือ “ชีวิตจิตรกร, ประติมากร, และสถาปนิกผู้ดีเด่น” หรือ “ชีวิตศิลปิน”

 ดูเพิ่ม  
 ศิลปะคริสต์ศาสนา
 ศิลปะยุคกอธิค
 จิตรกรรมแผง

 แหล่งข้อมูลอื่น 

ชีวประวัติของลอเร็นโซ โมนาโคที่ พิพิธภัณฑ์ศิลปะเว็บ
ภาพเขียนของลอเร็นโซ โมนาโคที่ พิพิธภัณฑ์ศิลปะเว็บ

สมุดภาพ

หมวดหมู่:บุคคลที่เกิดในคริสต์ทศวรรษ 1370
หมวดหมู่:จิตรกรชาวอิตาลี
หมวดหมู่:จิตรกรในคริสต์ศตวรรษที่ 14
หมวดหมู่:จิตรกรสมัยกอทิก
หมวดหมู่:บุคคลจากแคว้นตอสคานา